जम्मू-कश्मीर : आतंकियों ने छुट्टियों में घर आए BSF जवान की गोली मारकर हत्या की  
छुट्टियों में घर आया था जवान
परिवार के चार लोग भी घायल हुए हैं
आतंकियों ने घर में घुसकर अंधाधुंध फायरिंग शुरू कर दी
उत्तरी कश्मीर के हज्जान इलाके में आतंकवादियों ने आज रात बीएसएफ के जवान की उसके घर में घुसकर हत्या कर दी और परिवार के चार सदस्यों को घायल कर दिया. शहीद जवान रमीज अहमद पारी (33 साल) का ताल्लुक बीएसएफ की 73वीं बटालियन से था. पुलिस ने बताया कि आतंकवादी बीएसएफ जवान के घर में दाखिल हुए और परिवार के सदस्यों पर अंधाधुंध गोलीबारी करने लगे. रमीज छुट्टियों में घर आए हुए थे.

बीएसएफ के इस जवान की मौके पर ही मौत हो गई. रमीज के परिवार के चार सदस्य- पिता, दो बेटे और चाची घायल हैं. जवान की चाची की हालत गंभीर बताई जा रही है, जबकि तीन अन्य की हालत स्थिर है. जम्मू-कश्मीर के पुलिस महानिदेशक एस पी वैद्य ने इस घटना को ‘बर्बर और आमनवीय’ करार दिया और कहा कि दोषियों को दंडित किया जाएगा.     रमीज ने बीएसएफ में छह साल तक सेवा दी है. गौरतलब है कि इसी साल नौ मई को कश्मीर से ताल्लुक रखने वाले सेना के अधिकारी उमर फैयाज का आतंकवादियों ने अपहरण किया था और गोली मारकर हत्या कर दी थी.  इससे पहले 9 मई को शोपियां में छुट्टी पर आए लेफ़्टिनेंट उमर फैयाज़ की भी आतंकवादियों ने हत्या कर दी थी.
 रमीज ने बीएसएफ में छह साल तक सेवा दी है. गौरतलब है कि इसी साल नौ मई को कश्मीर से ताल्लुक रखने वाले सेना के अधिकारी उमर फैयाज का आतंकवादियों ने अपहरण किया था और गोली मारकर हत्या कर दी थी.  इससे पहले 9 मई को शोपियां में छुट्टी पर आए लेफ़्टिनेंट उमर फैयाज़ की भी आतंकवादियों ने हत्या कर दी थी.